**Gestió d’espai en Docker: eliminació de contenidors, imatges i dades innecessàries**

*Docker utilitza diversos tipus de recursos (contenidors, imatges, xarxes, volums, capes de cache) que poden acumular-se amb el temps i ocupar molt espai al disc. És important netejar aquests recursos quan ja no són necessaris per mantenir el sistema optimitzat.*

**1. Eliminar contenidors**

Els contenidors que ja no estan en ús (parats) es poden eliminar amb:

**docker rm <id\_contenidor>**

Per eliminar tots els contenidors parats:

**docker container prune**

Aquesta ordre demanarà confirmació abans d’eliminar els contenidors inactius.

**2. Eliminar imatges**

Les imatges que ja no s’utilitzen també poden ocupar molt espai. Per eliminar una imatge concreta:

**docker rmi <id\_imatge>**

Per eliminar totes les imatges que no estan associades a cap contenidor actiu:

**docker image prune**

Per eliminar totes les imatges no utilitzades, incloses les intermitges:

**docker image prune -a**

*(Les imatges intermèdies (o intermediate images) són capes temporals que Docker genera durant el procés de construcció d’una imatge a partir d’un Dockerfile.)*

**3. Eliminar volums**

Els volums serveixen per persistir dades, però si no s'utilitzen poden ocupar molt espai:

**docker volume prune**

Per eliminar un volum concret:

**docker volume rm <nom\_volum>**

**4. Eliminar xarxes**

Les xarxes no utilitzades es poden eliminar així:

**docker network prune**

**5. Eliminar tot el que no sigui necessari (neteja general)**

Si vols fer una neteja completa del sistema, pots executar:

**docker system prune**

Aquesta ordre elimina contenidors parats, xarxes no utilitzades, imatges sense ús i la cache de construcció. Si vols incloure també volums, pots fer:

**docker system prune --volumes**

**6. Com comprovar l'espai que ocupa Docker**

Pots veure un resum de l’espai utilitzat amb:

**docker system df**

Aquesta ordre mostra l’espai ocupat per imatges, contenidors, xarxes i volums.